*Par iepirkumu procedūras “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par atklāta konkursa “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) (turpmāk Atklāts konkurss) nolikuma prasībām.

**Jautājums:**

Atklāta konkursa “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope”, Identifikācijas Nr. RS/2024/70 pretendenta SIA “Moller Auto” (Reģ. Nr. 40103847187), jautājums-precizējums :

Par 3.2.pielikumu “Tehniskā specifikācija un Tehniskais piedāvājums”, Kravas transporta furgons ar hidraulisko kravas liftu (N1) Iepirkuma 13.daļa:

Jautājums: Izskatot Tehniskās specifikācijas prasības nevienā punktā nav atrodama atsauce uz „hidraulisko kravas liftu“. Vai 13.daļas nosaukumā ir kļūda, kas saglabājusies no publicētās apspriedes vai arī Tehniskajā specifikācijā iztrūkst prasības punkti ?

**Atbilde:**

Pasūtītājs paskaidro, ka Atklāta konkursa **13.daļas nosaukumā** ieviesusies **tehniska kļūda**, precīzais nosaukums ir “**13.daļa - Kravas furgons/darbnīca ar jumta bagāžnieku N1 kategorija**”.

Vienlaikus informējam, ka arī Atklāta konkursa **14.daļas nosaukumā** ir ieviesusies **tehniska kļūda**, precīzais nosaukums ir “**14.daļa - Kravas furgons/darbnīca N1 kategorija**”.

Pārējie Atklāta konkursa noteikumi un prasības paliek nemainīgas.

Iepirkumu komisijas priekšsēdētāja K. Meiberga